Id-Deċiżjoni tal-Kunsill
ta' l-14 ta' Diċembru 1998
rigward il-konklużjoni f'isem il-Komunità Ewropea, fir-rigward ta' materja fil-kompetenza tagħha, tar-riżultati tan-negozjati ta' l-Organizzazzjoni tal-Kummerċ Dinji fuq servizzi finanzjarji
(1999/61/KE)
IL-KUNSILL TA' L-UNJONI EWROPEA,
Wara li kkunsidra it-Trattat li jistabbilixxi l-Komunitajiet Ewropej, u b'mod partikolari l-Artikoli 54, 57, 63, 66, 73b sa 73f, 99, 100, 100a u 113, f'rabta mat-tieni sentenza ta' l-Artikolu 228(2) u l-ewwel subparagrafu ta' l-Artikolu 228(3) dwar dan,
Wara li kkunsidra il-proposta mill-Kummissjoni [1],
Wara li kkunsidra l-opinjoni tal-Parlament Ewropew [2],
Wara li kkunsidra l-opinjoni tal-Kumitat Ekonomiku u Soċjali [3],
Billi l-Ftehim tal-Marrakesh li jistabbilixxi l-Organizzazzjoni tal-Kummerċ Dinji (WTO) u l-patti tal-ftehim relatati kif ukoll id-Deċiżjonijiet Ministerjali u Dikjarazzjonijiet u l-Ftehim fuq impenji fis-servizzi finanzjarji ġew approvati bid-Deċiżjoni tal-Kunsill 94/800/KE ta' t-22 ta' Diċembru 1994 li tirrigwarda l-konklużjoni f'isem il-Komunità Ewropea, fir-rigward ta' materji fi ħdan il-kompetenzi, tal-patti tal-ftehim milħuqa fin-negozjati multilaterali ta'l-Urugway Round (1986-1994) [4];
Billi r-rabtiet kollha fuq servizzi finanzjarji negozjati mill-Kummissjoni, f'isem il-Komunità Ewropea u l-Istati membri tagħha, jikkostitwixxu kull riżultat tan-negozjati li hu sodisfaċenti u bilanċjat;
Billi fit-12 ta' Diċembru 1997 il-Kunsill approva, bla ħsara għall-approvazzjoni definitiva wara t-tlestija ta' proċeduri interni, l-iskeda finali ta' impenji tal-Komunitajiet Ewropej u l-Istati Membri tagħha (GATS/SC/31/Suppl. 4), u awtorizza l-Kummissjoni sabiex jgħaddi, f'isem il-Komunità Ewropea u l-Istati Membri tagħha, lil OKD;
Billi fl-istess data l-Kunsill awtorizza l-Kummissjoni tapprova, f'isem il-Komunità Ewropea u l-istati membri tagħha, r-riżultat finali tan-negozjati kif imqegħda fil-Ħames Protokoll għall-GATS (S/L/45), id-Deċiżjoni li tadotta dan il-Protokoll (S/L/44) u d-Deċiżjoni fuq impenji fis-servizzi finanzjarji (S/L/50);
Billi l-kompetenza tal-Komunità sabiex tikkonkludi patti ta' ftehim internazzjonali toħroġ mhux biss minn referenzi konġunti espliċiti mit-Trattat, imma jistgħu joħorġu minn dispożizzjonijiet tat-Trattat u minn atti addottati skond dawk id-dispożizzjonijiet mill-istituzzjoni tal-Komunità;
Billi, fejn regoli tal-Komunità ġew addottati sabiex jilħqu l-għanijiet tat-Trattat, Stati Membri m'għandhomx, barra l-qafas ta' l-istituzzjonijiet komuni, jidħlu f'impenji li aktarx jaffettwaw dawk ir-regoli jew ibiddlu l-iskop tagħhom;
Billi diversi impenji fuq servizzi finanzjarji jaqgħu taħt il-kompetenza tal-Komunità taħt l-Artikolu 113 tat-Trattat; billi, madanakollu, impenji oħra fuq servizzi finanzjarji jaffettwaw regoli tal-Komunità adottati fuq il-bażi ta'l-Artikoli 54, 57, 63, 66, 99, 100 u 100a u jistgħu għalhekk jiddaħlu mill-Komunità biss;
Billi, b'mod partikolari, l-użu tal-Artikolu 100 tat-Trattat bħala bażi legali għal din id-Deċiżjoni huwa ġġustifikat fuq il-firxa ta' l-impenji msemmija hawn fuq servizzi finanzjarji jaffettwaw Direttiva tal-Kunsill 90/434/KEE ta' t-23 ta' Lulju 1990 fuq is-sistema komuni ta' tassazzjoni applikabbli għal mergers, diviżjonijiet, trasferimenti ta' assi u bdil ta' ishma fil-każ ta' kumpaniji ta' Stati Membri differenti [5], u d-Direttiva tal-Kunsill 90/435/KEE tat-23 ta' lulju 1990 dwar is-sistema komuni ta' tassazzjoni applikabbli fil-każ ta' kumpaniji ewlenin u sussidjarji ta' Stati Membri differenti [6], li huma bbażati fuq l-Artikolu 100 tat-Trattat;
Billi, fir-rigward ta' impenji fuq moviment ta' kapital li jkun jinsab fil-lista ta' rbit speċifiku tal-Komunità u ta'l-Istati Membri u fl-istat preżenti tal-liġi tal-Komunità, hemm kull kompetenza ġenerali tal-Komunità; billi l-Istati Membri madanakollu jibqgħu kompetenti li jaġixxu fil-limiti mqegħda bid-dispożizzjonijiet ta' l-Artikolu 73ċ tat-Trattat;
Billi, min-natura tagħhom, il-Ftehim li jistabbilixxi l-Organizzazzjoni Dinija tal-Kummerċ u l-Ftehim Ġenerali fuq Kummerċ fis-Servizzi m'humiex x'aktarx direttament invokati quddiem qrati ta'l-Istati Membri jew tal-Komunità,
IDDEĊIEDA DAN LI ĠEJ:
Artikolu 1
1. Il-Ħames Protokoll għall-Ftehim Ġenerali fuq Kummerċ fis-Servizzi li jirrigwardja servizzi finanzjarji (S/L/45) huwa b'dan approvat f'isem il-Komunità fir-rigward ta' dik il-parti minnha li taqa taħt il-kompetenza tal-Komunità.
2. It-test tal-Ħames Protokoll, flimkien ma' l-iskeda ta' rbiet speċifiku (GATS/SC/31/Suppl. 4) u l-lista ta' l-eżenzjonijiet minn Artikolu II tal-Ftehim Ġenerali fuq Kummerċ fis-Servizzi (GATS/EL/31) tal-Komunità u l-Istati Membri rigward servizzi finanzjarji huma mehmuża ma din d-Deċiżjoni, kif huma ukoll is-segwenti Deċiżjonijiet:
- id-Deċiżjoni tal-Kumitat fuq Kummerċ fis-Servizzi Finanzjarji addottati fil-Ħames Protokoll għal Ftehim Ġenerali fuq Negozju fis-Serviżżi (S/L/44),
- id-Deċiżjoni tal-Kunsill fuq Kummerċ fis-Serviżżi ta' Diċembru 1997 fuq impenn fis-servizzi finanzjarji (S/L/50).
3. Il-President tal-Kunsill huwa b'dan awtorizzat li jinnomina l-persuna awtorizzata li tiffirma l-Ħames Protokoll għall-Ftehim Ġenerali fuq Kummerċ fis-Servizzi sabiex jaqgħad il-Komunità Ewropea fir-rigward ta' dik il-parti tal-Protokoll li taqa' fil-kompetenza tagħha.
Magħmul fi Brussel, fl-14 ta' Diċembru 1998.